Publication: Magyar Közlöny
Issue: MK-2011-73 (Year: 2011, Number: 73)
Era: contemporary
Section: Magyarországon lásd még a 61/1999.(XII.1.)EüM rendelet 3. számú mellékletét.
Paragraph Index: 3148

c) a radioaktív anyaggal történt baleset esetén teendő intézkedésekre. 8.2.2.3.6 Egy tanítási óra általában 45 perces. 8.2.2.3.7 Rendes körülmények között a tanfolyam során, egy napon legfeljebb 8 tanítási óra engedélyezett. 8.2.2.3.8 Az egyéni gyakorlati oktatásnak az elméleti képzéshez kell kapcsolódnia, és legalább az elsősegélynyújtásra, tűzoltásra és a rendkívüli esemény, illetve baleset esetén teendőkre kell kiterjednie. 8.2.2.4 Kezdő képzési program 8.2.2.4.1 Az elméleti képzésnek a kezdő tanfolyamokon, ill. az összevont tanfolyamokon legalább a következő időtartamúaknak kell lenniük: alaptanfolyam 18 tanítási óra tartányos szakosító tanfolyam 12 tanítási óra az 1 osztály anyagainak és tárgyainak szállítására vonatkozó szakosító tanfolyam 8 tanítási óra a 7 osztály radioaktív anyagainak szállítására vonatkozó szakosító tanfolyam 8 tanítási óra Az alaptanfolyam és a tartányos szakosító tanfolyam során a 8.2.2.3.8 pont szerinti gyakorlati oktatáshoz a járművezetők számától függő, további tanítási órák szükségesek. 8.2.2.4.2 Az összevont tanfolyam teljes időtartamát az illetékes hatóság úgy is meghatározhatja, hogy az alaptanfolyam, ill. a tartányos szakosító tanfolyam eredeti óraszámát megtartja, és azt az 1, ill. a 7 osztályra vonatkozó szakosító tanfolyami rész csökkentett óraszámával egészíti ki. 8.2.2.5 Ismeretfelújító képzési program 8.2.2.5.1 A szabályos időközönként történő ismeretfelújító képzés célja, hogy a járművezetők tudását korszerűsítse; a képzésnek ki kell terjednie a műszaki, a jogi és a szállítandó anyagokkal kapcsolatos előírások fejlődésére. 8.2.2.5.2 Az ismeretfelújító képzésnek – az egyéni gyakorlati oktatással együtt – összevont tanfolyam esetén legalább két naposnak kell lennie, önálló (nem összevont) tanfolyam esetén pedig legalább fele akkora időtartamúnak, mint ami a megfelelő alap-, ill. szakosító tanfolyamra a 8.2.2.4.1 pontban elő van írva. 8.2.2.5.3 A járművezető az ismeretfelújító képzés és vizsga helyett a megfelelő alaptanfolyamon is részt vehet és tehet vizsgát. 8.2.2.6 A képzés jóváhagyása 8.2.2.6.1 A tanfolyamokat az illetékes hatóságnak kell jóváhagynia. 8.2.2.6.2 Jóváhagyás csak írásban benyújtott kérelemre adható. 8.2.2.6.3 A kérelemhez a következőket tartalmazó iratokat kell csatolni:

Source: https://magyarkozlony.hu/hivatalos-lapok/e65da83070944f6e060130c11a7d97386c9ecb3e/dokumentumok/9fc04febd27e033ffdfb106faa0ed404ca797948/letoltes